ল্যারি এরিসনকে পিছনে ফেলে ফের ধনী ব্যক্তি হলেন মাস্ক!

ওয়েব ডেস্ক : বিশ্বের সবচেয়ে ধনী ব্যক্তির খেতাব আবার ফিরে পেলেন এলন মাস্ক (Elon Musk)। বুধবার মাস্ককে টপকে বিশ্বের ধনীতম ব্যক্তি হয়েছিলেন বিশ্বের অন্যতম বিখ্যাত সফটওয়্যার সংস্থা ওরাক্যলের চিফ টেকনোলজি অফিসার ল্যারি এলিসন (Larry Ellison)। ওরাক্যলের (Oracle) শেয়ার দর বেড়ে যাওয়ার কারণে ল্যারির সম্পদের পরিমাণ অনেকটাই বৃদ্ধি পেয়েছিল। যার ফলে তিনি পিছনে ফেলে দিয়েছিলেন মাস্ককে। কিন্তু দিনের শেষে আবার প্রথম স্থানে ফিরে আসলেন মাস্ক।

ব্লুমবার্গের রিপোর্ট অনুযায়ী, বুধবার ওরাক্যলের (Oracle) শেয়ারে ব্যাপক বৃদ্ধি দেখা গিয়েছিল। এআই বা কৃত্তিম বুদ্ধিমত্তার চাহিদা বেড়ে যাওয়ায় হঠাৎ শেয়ারের দাম ৪৩ শতাংশ বেড়ে গিয়েছিল। ১৯৯২ সালের পর একদিনে এত বড় উত্থান আর দেখা যায়নি।এর ফলে এলিসনের সম্পদ এক লাফে প্রায় ৮৯ বিলিয়ন ডলার বেড়ে হয় ৩৮৩.২ বিলিয়ন ডলার। এতে তিনি সাময়িকভাবে মাস্ককে পেছনে ফেলে বিশ্বের ধনীর তালিকার শীর্ষে উঠে আসেন তিনি।

আরও খবর : জেন-জি বিক্ষোভে নেপালে মৃত ৩০, আহতের সংখ্যা ছাড়াল হাজার! জারি কার্ফু

তবে, দিন শেষে স্টক মার্কেটের অস্থিরতার কারণে ওরাক্যলের শেয়ারের দাম কিছুটা কমে যায় এবং ইলন মাস্ক (Elon Musk) ৩৮৪.২ বিলিয়ন ডলারের সম্পদ নিয়ে শীর্ষস্থান ফিরে পান। যা ল্যারি এলিসনের ৩৮৩.২ বিলিয়ন সম্পদের থেকে এক বিলিয়ন ডলার বেশি।

প্রসঙ্গত, চ্যাটজিপিটির মতো একাধিক এআই প্ল্যাটফর্মের দায়িত্ব সামলায় ওরাক্যল। বর্তমানে এই প্ল্যাটফর্মগুলি সাধারণ মানুষের কাছে বেশ গুরুত্বপূর্ণ। চ্য়াটজিপিটির আত্মপ্রকাশের পর বেড়ে গিয়েছিল ওরাক্যলের শেয়ারের দামও। সেই কারণে কিছু ঘন্টার জন্য মাস্ককে টপকে গিয়েছিলেন ল্যারি। কিন্তু তার পরে আবার বিশ্বের ধনীতম ব্যক্তির তালিকায় ফিরে এলেন টেসলা কর্তা।